রংপুর সিটি করপোরেশন (রসিক) নির্বাচনে আওয়ামী লীগের প্রার্থী সরফুদ্দিন আহমেদ ঝন্টুর অভিযোগের ভিত্তিতে পল্লী উন্নয়ন ও সমবায় প্রতিমন্ত্রী মো. মশিউর রহমান রাঙ্গাকে নোটিশ দিয়ে সতর্ক করেছেন রিটার্নিং কর্মকর্তা। জাতীয় পার্টির পক্ষে প্রতিমন্ত্রীকে নির্বাচন পরিচালনার প্রধান সমন্বয়ক করা হয়েছে- এমন প্রশ্নের জবাবে তিনি বলেন, প্রতিমন্ত্রীকে পার্টির নির্বাচনী সমন্বয়ক করা হয়েছে কিনা সেই ব্যাপারে তিনি অবগত নন। এ বিষয়ে দৃষ্টি আকর্ষণ করলে প্রতিমন্ত্রী রাঙ্গা বলেন, ‘আমি নির্বাচন কমিশনের দেয়া আচরণবিধি লঙ্ঘন করছি না। আচরণবিধি মেনেই আমি আমার অফিসিয়াল কাজ করছি। যারা এসব কথা বলছেন, তারাই আচরণবিধি লঙ্ঘন করে যাচ্ছেন।’